b'\n_START_ARTICLE_\nGuillermo Torres Meana\n_START_SECTION_\nBiografia\n_START_PARAGRAPH_\nAls anys 70 (en els cursos escolars 73-74 i 74-75) va estudiar al Col\xc2\xb7legi d\'Argantonio a la ciutat de Cadiz. Aleshores ja demostrava ser un bon dibuixant, en realitzar un dibuix a la pissarra durant una classe de socials a set\xc3\xa8 d\'EGB (es tractava d\'una endevinalla en forma de dibuix, amb un ocell en un ta\xc3\xbct i unes espelmes). Va estudiar posteriorment als Salesianos de Triana a Sevilla, era un excel\xc2\xb7lent estudiant, llavors era un noi amb el cabell llarg, amant dels Beatles i de la pintura. Assistia a l\'estudi d\'un pintor a rebre classes particulars, despr\xc3\xa9s es llicenciaria en Belles arts a la Universitat de Sevilla._NEWLINE_Durant anys va treballar a El Jueves, amb seccions com "The Timos", "Te lo juro News" i "La Reina y yo", en la qual tractava de la Fam\xc3\xadlia Reial espanyola. Tamb\xc3\xa9 va publicar vinyetes al diari  El Mundo._NEWLINE_El 2014 va ser un dels dibuixants que va abandonar El Jueves per editar Orgullo y Satisfacci\xc3\xb3n._NEWLINE_El 20 de juliol de 2007, la portada de l\'\xc3\xbaltim numero de "El Jueves", obra de Guillermo, va provocar que la revista fos segrestada pel jutge de l\'Audi\xc3\xa8ncia Nacional Juan de l\'Olmo, per un presumpte delicte d\'inj\xc3\xbaries a la Corona. El dibuix en q\xc3\xbcesti\xc3\xb3 sembla al\xc2\xb7ludir a don Felipe de Borb\xc3\xb3, hereu del tron, mantenint una relaci\xc3\xb3 sexual amb la seva esposa, Letizia Ortiz.'